OpenLLM-France/wikimedia huggingface dataset:
# Henry Howard

Henry Howard edo Surreyko kondea (Kenning, Hall, 1516/1517 – Londres, 1547ko urtarrilaren 19a) ingeles poeta eta politikaria izan zen.
Eskoziako (1542) eta Frantziako (1544-46) guduetan parte hartu zuen. Berpizkundeko lirikaren berritzailea izan zen Ingalaterran. Berrikuntza handiak sartu zituen sonetoan, eta “bertso zuria” literatura ingelesean sartzea izan zen bere lorpenik handiena. Katolizismoa ezartzeko matxinada bat prestatzen ari zela eta, traidoretzat hartu eta burua moztuta hil zuten Henrike VIII.a Ingalaterrakoaren aginduz. Songs and Sonnets (1557, Kantak eta sonetoak) liburua idatzi zuen eta Eneida, Eclesiatés eta Salmuak itzuli zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-07-06 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q372211
* Multimedia: Henry Howard, Earl of Surrey / Q372211
# Henry Hathaway

Henry Hathaway (Sacramento, 1898ko martxoaren 13a - Hollywood, 1985eko otsailaren 11) estatubatuar zinema zuzendari eta ekoizlea izan zen.
Ama Belgikako familia aristokratiko baten ondorengoa zen. Henryk Lehen Mundu Gerran parte hartu zuen.
1925ean zuzendari laguntzaile gisa hasi zen zinema mutuan, eta 1932an lehen filma zuzendu zuen. Randolph Scott, John Wayne eta Gary Cooper protagonista dituzten westernen zuzendaritzan espezializatu zen.

## Filmografia

* The Ten Commandments (Cecil B. DeMilleren laguntzailea – kredituetan agertu barik) (1923)
* Ben-Hur: A Tale of the Christ (B. Reeves Easonen laguntzailea – kredituetan agertu barik, 1925)
* The Rough Riders (zuzendari laguntzailea, 1927)
* Heritage of the Desert (1932)
* Wild Horse Mesa (1932)
* The Thundering Herd (1933)
* Under the Tonto Rim (1933)
* Sunset Pass (1933)
* Man of the Forest (1933)
* To the Last Man (1933)
* The Witching Hour (1934)
* The Last Round-Up (1934)
* Now and Forever (1934)
* The Lives of a Bengal Lancer (1935)
* Peter Ibbetson (1935)
* The Trail of the Lonesome Pine (1936)
* Souls at Sea (1937)
* Spawn of the North (1938)
* The Real Glory (1939)
* Johnny Apollo (1940)
* Brigham Young (1940)
* The Shepherd of the Hills (1941)
* Sundown (1941)
* Ten Gentlemen from West Point (1942)
* China Girl (1942)
* Wing and a Prayer (1944)
* The House on 92nd Street (1945)
* The Dark Corner (1946)
* Kiss of Death (1947)
* 13 Rue Madeleine (1947)
* Call Northside 777 (1948)
* Down to the Sea in Ships (1949)
* The Black Rose (1950)
* The Desert Fox: The Story of Rommel (1951)
* Fourteen Hours (1951)
* Rawhide (1951)
* Diplomatic Courier (1952)
* O. Henry's Full House (1952)
* Niagara (1953)
* Garden of Evil (1954)
* Prince Valiant (1954)
* The Bottom of the Bottle (1956)
* 23 Paces to Baker Street (1956)
* Legend of the Lost (zuzendari eta ekoizlea – 1957)
* From Hell to Texas (1958)
* Woman Obsessed (1959)
* Seven Thieves (1960)
* North to Alaska (zuzendari eta ekoizlea) (1960)
* How the West Was Won ("The Rivers", "The Plains", eta "The Outlaws" atalak, 1962)
* Circus World (1964)
* The Sons of Katie Elder (1965)
* Nevada Smith (zuzendari eta ekoizlea, 1966)
* The Last Safari (1967)
* 5 Card Stud (1968)
* True Grit (1969)
* Airport (neguko kanpoko eszenak, 1970)
* Raid on Rommel (1971)
* Shoot Out (1971)
* Hangup (1974)

## Kanpo estekak

* Datuak: Q457250
* Multimedia: Henry Hathaway / Q457250
# Henry Hollingsworth (arraunlaria)

Henry Hollingsworth (1997ko irailaren 5a) AEBetako arraunlaria da. AEBen ordezkari izan zen 2024ko Udako Olinpiadetan brontzezko domina lortuz gizonezkoen zortzikoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Zortzikoa |
# Henry Hudson

Henry Hudson (Londres, Ingalaterra, 1550 inguru - itsasoa, Hudson badiatik hurbil, 1611) itsasgizona eta esploratzailea izan zen. Hiru bidaia egin zituen Iparburuko itsasoetatik Txinarako iraganbide bat aurkitu nahirik, eta laugarren ahaleginean hil zen.
Lehenengo bietan (1607, 1608) Ingeles Merkatarien Konpainiaren kontura Spitsbergen eta Zembla Berriraino iritsi zen. Probintzia Batuen zerbitzutan egin zuen hirugarren bidaian bere izena duen ibaia miatu zuen. Azkenik, 1610ean bere izeneko badiaraino iritsi zen eta, izotzak harrapaturik, negutea James badian pasatu behar izan zuen. Itzultzerakoan, eskifaia matxinatu zitzaion, eta txalupa batean bera eta semea abandonatu zituztelarik, itsasoan desagertu ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q179167
* Multimedia: Henry Hudson / Q179167
# Henry Hallett Dale

Sir Henry Hallett Dale (Islington, 1875eko ekainaren 9a - Cambridge, 1968ko uztailaren 23a) sendagile ingelesa izan zen. 1936. urtean Medikuntzako Nobel saria jaso zuen Otto Loewirekin batera, nerbio sisteman gertatzen diren kimika aldakuntzen inguruan eginiko azterlanengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q72194
* Multimedia: Henry Hallett Dale / Q72194
# Henry Hare Dugmore

Henry Hare Dugmore (1810-1896), Ingalaterran jaiotako misiolari hegoafrikarra izan zen.
1820an familiarekin Hegoafrikara emigratu behar izan zuen, aitaren arazo ekonomikoak zirela-eta. Metodista bihurturik, misio lanei ekin zien gaztaroan. Xhosa hizkuntza laster ikasi zuen, eta Bibliaren lehenengo itzulpena egin zuen, beste hainbat lanekin batera, tartean erlijio gorazarre ugari sortuz.
1860an Queenstownera (gaurko Lurmutur Ekialdean) bizitzera joan zen eta han igaro zuen bizitzaren azken zatia.

## Kanpo estekak

* (Ingelesez)"1820 Settlers' National Monument"
* Datuak: Q4153953
# Henry Halleck

Henry Wager Halleck (1815eko urtarrilaren 16a, Westernville, New Yorkeko estatua – 1872ko urtarrilaren 9a, Louisville, Kentucky), estatubatuar ofizial militar eta abokatu bat izan zen.
AEBetako Gerra Zibilean, 1862ko uztailaren 23tik 1864ko martxoaren 9rarte Armada Unionistaren Jeneral Burua izan zen, Ulysses S. Grantek ordezkatu zuen arte.
* Datuak: Q504369
* Multimedia: Henry Halleck / Q504369
# Hunberto II.a Italiakoa

Hunberto II.a Italiakoa (Racconigi, 1904ko irailaren 15a - Geneva, 1983ko martxoaren 18a) Italiako Erresumako azken erregea izan zen, Viktor Emanuel III.ak, bere aitak, abdikatu ondoren. Haren erregealdia laburra izan zen oso, 1946ko maiatzaren 9tik urte bereko ekainaren 12ra arte; hori dela eta, Re di Maggio (maiatzeko erregea) izenarekin egin zen ezagun.

## Bizitza

Jaiotza-izenez Umberto Nicola Tommaso Gennaro Maria di Savoia-Carignano Pivetti, Piamonteko printzea Viktor Emanuel III.aren eta Elena Montenegrokoaren hirugarren umea izan zen. Italiako tronurako oinordeko gisa, Piamonteko printze titulua erabili zuen. 1929an atentatu bat izan zuen Belgikan. 1930ean, Maria Jose Belgikakoarekin (1906-2001), Alberto I.aren alabarekin ezkondu zen.

### Italiako errege

1944an aliatuek Erroma liberatu ondoren, Italiako Erresumako ordezkari militar izan zen, eta estatuburu-funtzioak hartu zituen. Viktor Emanuel III.ak bere seme Hunberto II.aren mesedetan abdikatu zuenean, Italiako errege izan zen, baina 33 egunez soilik, 1946ko ekainaren 12an egindako plebiszituko emaitzak onartu behar izan baitzituen; plebiszitu horretan, italiarrek Errepublikaren aldeko jarrera agertu zuten.
Hunberto Savoiakoak erbesteratu egin behar izan zuen, eta Cascais izeneko hiria, Portugalen, izan zen haren bizitokia. Urte batzuk geroago Genevan, Suitzan, jarri zen bizitzen, eta handik behin eta berriro egin zion gobernu italiarrari, gizatasunezko arrazoiak zirela medio, Italiara itzultzeko eskaria. Horretarako, Erroman jaioa den Espainiako errege Joan Karlos I.aren babesa ere izan zuen.
Hunberto II.a Suitzan hil zen, 1983an, bere aberria zapaltzeko nahia beteta ikusi gabe.

## Kanpo estekak

* Datuak: Q187149
* Multimedia: Umberto II of Italy / Q187149
# Hunden araua

Hunden araua, Friedrich Hundek igortze espektro atomikoen azterketan lortutako arau enpiriko bat da, eta honako hau dio:
| « | Energia bereko orbitalak betetzean (hiru p orbitalak, bost dak eta zazpi fak), elektroiak, posible baldin bada, euren espin paraleloekin banatzen dira, hau da, ez direla gurutzatzen. Partikula mini atomikoa egonkorragoa da (energia gutxiago du) parekatu gabeko elektroiak dituenean (espin paraleloak), elektroi horiek parekatuta daudenean baino (kontrako espinak edo antiparaleloak). | » |
Izen hau, Hunden gehienezeko aniztasunaren arauari ere ematen zaio.
| « | Zenbait elektroi, endekatutako orbitalen bidez deskribatuak daudenean, egonkortasun energetiko handiena, espin elektronikoak parekaturik gabe dauden hura da (espinen korrelazioa). | » |
Hunden araua ulertzeko, azpigeruza batetako orbital guztietan, gutxienez elektroi bat egon behar duela jakin behar da, bigarren bat eman aurretik. Hau da, orbital guztiek beteak egon behar dute, eta elektroi guztiak paraleloan, orbital batek bigarren elektroi bat lortu aurretik. Eta, orbital batek, bigarren elektroi bat lortzen duenean, honek, lehenengoarekin parekatu gabe egon behar du (kontrako espinak edo antiparaleloak). Adibidez:
    3 elektroi 2p orbitalean; px1 py1 pz1 (vs) px2 py1 pz0
    (px2 py1 pz0 = px0 py1 pz2 = px1 py0 pz2= px2 py0 pz1=....)
Honela, elektroiak atomo batean, progresiboki emanak dira, konfigurazio ordenatu bat erabiliz, baldintza energetiko egonkorrenak hartzeko. Aufbauren printzipioak, orbitalak, Hunden araua betez betetzeko arauak azaltzen ditu.

## Kanpo estekak

* Datuak: Q462477
# Huncovce

Huncovce Eslovakiako udalerri bat da, Kežmarokeko barrutian kokatuta. 13,26 km²ko azalera du eta 3121 biztanle 2017ko datuen arabera.

## Historia

Idatzizko lehen aipamena 1257. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025260
* Multimedia: Huncovce / Q1025260
# Hunberto I zubia

Hunberto I zubia (italieraz: Ponte Umberto I) Erroman dagoen zubi bat da. Tiber ibaia zeharkatzen du Ponte eta Prati rioneak lotuz.

## Historia

Angelo Vescovali arkitektuak diseinatu eta eraiki zuen 1885 eta 1895 artean. Orduko erregea zen Hunberto I.a Italiakoak inauguratu zuen.

## Kanpo estekak

* Datuak: Q2785646
* Multimedia: Ponte Umberto I (Rome) / Q2785646
# Hunan

Hunan (湖南 txinera sinplifikatuz), Txinako Herri Errepublikako probintzia baten izena da. Probintziak 211.800 kilometro koadroko azalera dauka eta 2004ko erroldaren arabera 66.980.000 biztanle bizi ziren bertan.
Probintziako hiriburua Changsha da.

## Inguru naturala eta kokapena

Hunan probintziak Hubei probintziarekin egiten du muga iparraldean, Jiangxi probintziarekin ekialdean, Guangdong hegoaldean, Guangxirekin hego-mendebaldean, Guizhou probintziarekin mendebaldean, eta Chongqing udaltasunarekin ipar-mendebaldean.
Probintzia Yangtze ibaiaren hegoaldeko aldean (Changjiang, 长江) dago, ibaiaren ibilbidearen erdira aldera. Shanghai 1000 kilometrora, Beijing 1200 kilometrora eta Guangzhou 500 kilometrora daude. Probintziaren ekialde, hegoalde eta mendebaldea, mendi eta haranez inguratuta daude, honen adibide Wuling Mendiak ipar-mendebaldean, Xuefeng Mendiak mednebaldean, Nanling Mendiak hegoaldean, eta Luoxiao Mendiak ekialdean. Probintziaren erliebe malkartsuaren adierazgarri, haranak probintziaren azaleraren %20 baino ez dira.
Xiangjiang, Zijiang eta Lishui ibaiek Yangtze ibaiarekin bat egiten dute probintziaren iparraldean, Dongting aintziran. Dongting probintziako aintzirarik handiena da, eta Txinako handienetan bigarrena. Mendeetan nekazaritzaren hedapenak aintzira zatitu eta azalera gutxitu duen arren, azken urteetan aintziraren jatorrizko itxura berreskuratzeko ekimenak izan dira.

### Klima

Hunan probintziak klima azpitropikala dauka, neguak euritsuak eta epelak dira eta udak sargoriak eta are euritsuagoak. Urtarrileko batez besteko tenperatura 3 eta 8 gradu artekoa eta uztailekoa 27 eta 30 gradu bitartekoa da.
Urteko batez besteko prezipitazioak 1.200 eta 1.700mm bitartekoak dira, eta batez ere maiatzetik urrira bitartean ematen dira.

## Politika

Hunan probintziako gobernadorea Zhou Qiang da. Txinako Alderdi Komunistak probintzian duen ordezkaria Zhang Chunxian da.

## Garraioa
### Aireportuak

| Kokapen Hiria | NAZE | NAGE | Aireportuaren izena |
| HUNAN | | | |
| Changde | ZGCD | CGD | Changde Aireportua |
| Changsha | ZGHA | CSX | Changsha Huanghua Nazioarteko Aireportua |
| Zhangjiajie | | DYG | Zhangjiajie Aireportua |
| Hengyang | ZGHY | HNY | Hengyang Aireportua |

## Kanpo estekak

* (Txineraz) Hunango gobernuaren webgunea.
* Datuak: Q45761
* Multimedia: Hunan / Q45761
# Hunan probintziaren banaketa administratiboa

Hunan probintzia honako banaketa administratiboek osatzen dute:

## Prefektura mailan

Prefektura mailako 14 banaketa:
* Prefektura mailako 13 hiri
* Prefektura autonomo bat

## Konderri mailan

Konderri mailako 122 banaketa:
* Konderri mailako 16 hiri
* 65 konderri
* 7 konderri autonomo
* 34 barruti

## Herri mailan

Herri mailako 2409 banaketa:
* 1089 herri
* 990 herrixka
* 97 herrixka etniko
* 233 azpi-barruti

## Ikus, gainera

* Txinaren banaketa administratiboa

## Kanpo estekak

* Datuak: Q2571944
# Hunberto I.a Italiakoa

Hunberto I.a Savoiakoa (italieraz: Umberto Rainerio Carlo Emanuele Giovanni Maria Ferdinando Eugenio; Turin, 1844ko martxoaren 14a – Monza, 1900eko uztailaren 29a), izengoitiz Ona (italieraz: il Buono), Italiako erregea izan zen 1878tik 1900era. Viktor Emmanuel II.aren semea eta ondorengoa izan zen. Politikan Italian sozialismoa heda ez zedin ahalegindu zen. Bere aurka antolatutako atentatu batzuetatik ihes egin bazuen ere, Bresci anarkistak hil zuen.

## Bizitza

Hunberto I.a, Piemonteko printzea, Turinen jaio zen, Piamonte-Sardinia erresumako hiriburuan. Viktor Emanuel Savoiakoaren eta Maria Adelaida Habsburgo-Lorrenakoaren semea izan zen. Massimo Taparelli, Azeglioko markesa, eta Pasquale Stanislao Mancinik izan zuten Hunberto printzearen heziketaren ardura. 1858tik aurrera, karrera militarrari ekin zion, kapitain mailatik hasita. Italiaren Independentzia Gerretan parte hartu zuen: 1859an Solferinoko guduan egon zen, eta 1866an gertatutako Custozako porrotan dibisio militar baten buru izan zen, nahiz eta borrokan zuzenean ez zuen parte hartu. Azken gudu horretan, soldaduen biziak salbatzeko izan zuen jokabide erabakigarriak entzute handia eman zion.
1868an Margarita Teresa Savoiakoa lehengusinarekin ezkondu zen. Bikoteak seme bat izan zuen, Viktor Emanuel (1869-1947). 1878ko urtarrilaren 9an, Viktor Emanuel aitaren heriotzaren ondoren, Italiako errege bihurtu zen, Hunberto I.a izenarekin. 1900eko uztailean, Monzara (Lombardia) joan zen, kirol-ekintza batera. Uztailaren 29an, afaldu ondoren, Gaetano Bresci anarkistak bost tiro emanda hil zuen. Ezusteko heriotzaren ondoren, Viktor Emanuel semeak oinordetu zuen Italiako tronua. Hunberto Erromako Agriparen Panteoian ehortzi zuten.

## Erreferentziak

* ↑ Lur entziklopedietatik hartua.
* 1 2 Umberto I Global.britannica.com
* Datuak: Q153688
* Multimedia: Umberto I of Italy / Q153688
# Hunchunita

Hunchunita]] =

## Ezaugarriak

Hunchunita elementu kimiko mineralaren formula kimikoa hau da: ${\ce {Au2Pb}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Hunchunite: Mineral information, data and localities.» www.mindat.org (Noiz kontsultatua: 12-05-2019).
# Hunderdorf

Hunderdorf Alemaniako udalerria da. Bavaria estatuan dago, [[Straubing-Bogen (barrutia)|Straubing-Bogen]] barrutian. 2014an 3.285 biztanle zituen 22,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559882
* Multimedia: Hunderdorf / Q559882
# Herabe

    Artikulu hau musika taldeari buruzkoa da; giza portaera gaitzat duena beste hau da: «Herabetasun»
Herabe 2013. urtean Iruñean sortutako trash metal musika taldea da.

## Diskografia

* Egiari zor (2018, Tartalo Records)

## Erreferentziak

* ↑ (Gaztelaniaz) «Herabe nuevo disco "Egiari Zor" - Metal Euskadi» Metal Euskadi 2018-01-17 (Noiz kontsultatua: 2018-01-26).

## Kanpo estekak

* Herabe taldearen webgune ofiziala
* Datuak: Q61363654
# Hera

Greziar mitologian Hera (antzinako grezieraz: Ἧρη edo Ἧρα) Zeusen arreba eta emaztea zen. Ezkontzaren jainkosa ere bazen.
Erromatar mitologian Junon zuen baliokidea. Hasieran behia eta gero pauma ikurrak zituen. Rea eta Kronos bere gurasoak ziren. Jeloskor eta mendekaria, Zeus bere senarraren aurka ez ezik, Pelias bezalako hilkorren aurka ere aritu zuen. Parisek bere gorrotoa lortu zuen, Afrodita jainkosarik ederren hautatzeagatik.

## Gurtza

K.a. 801. urtean, lehen tenplu estalia jainkosa honi egin zitzaion, Samos uhartean. Hereo santutegia geroago egin zen eta greziar tenpluen artean handienetakoa da. Geroago, Rekok, K.a. 570 eta 560 bitartean tenplu berri bat eraiki zuen. Hau, Polikrates-ek egindako beste tenplu bategatik ordekatua izan zen, K.a. 540 eta 530. urte bitartean. Tenplu batean 155 kolumnetako baso bat zegoen.
VIII eta VII. mendeetako ezkaintzak aurkitu dira. Gehienak, Armenia, Babilonia, Persia, Asiria eta Egiptokoak ziren. Olinpiako lehen tenplua Heras jainkosari egindakoa zen. VI eta V. mendeetan egindako bi tenplu handienetakoak berari egin zizkioten Paestum-ean.
Samos-en aparte, jainkosa garrantzitsua zen beste leku batzuetan.
Beozian, Herarentzat Dedala festak egiten ziren urte batzuen buruan.

## Mitologia
### Jaiotza

Heras, Rea eta Kronos jainkoen alaba zen eta jaio zenean bere aita jan zuen honen erreinua ez hartzeko (profezia baten esanetan). Metis kronosi edabe bat eman zion jandako seme-alabak (5 guztira) berrahoratzeko.

### Semeak

Zeusekin ezkondu zen eta Ares (gudaren jainkoa), Hebe (gaztetasunaren jainkosa), Ilitia (jaiotzaren jainkosa), Hefesto (errementari jainkoa) eta zihurrenik, Enio (guden jainkosa, hirien suntziketaren erantzulea) ere bai.

### Hera, Heraklesen etsai bezala

Hera, Heraklesen amaordea eta etsaia izan zen.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Greziaren Deskribapena. , IX or. ISBN 9788491045700..
* ↑ Teogonia. , 453-507 or. ISBN 1479248045..

## Kanpo estekak

* Datuak: Q38012
* Multimedia: Hera / Q38012
# Heptatloi

Heptatloi zazpi probaz (100 m hesidunak, 200 m., 800 m., altuera jauzia, luzera jauzia, pisu jaurtiketa eta xabalina jaurtiketaz) osaturiko atletismoko emakumezkoen modalitatea da. Gizonezkoek ere heptatloiak egiten dituzte, nahiz eta proba ezberdinak izan. Kirol olinpikoa da, 1984ko Olinpiar Jokoetatik aurrera egiten dutena.

## Markarik onenak

Hona hemen 2016ko abuztuaren emakumezkoen datuak:
| # | Emaitza | Atleta | Lekia | Data |
| 1 | 7291 | Jackie Joyner-Kersee | Seoul | 1988-9-23 eta 24 |
| 2 | 7032 | Carolina Klüft | Osaka | 2007-8-25 eta 26 |
| 3 | 7007 | Larisa Nikitina | Bryansk | 1989-6-10 eta 11 |
| 4 | 6985 | Sabine Braun | Götzis | 1992-5-30 eta 31 |
| 5 | 6955 | Jessica Ennis | Londres | 2012-8-3 eta 4 |
| 6 | 6946 | Sabine Paetz | Potsdam | 1984-5-5 eta 6 |
| 7 | 6942 | Ghada Shouaa | Götzis | 1996-5-25 eta 26 |
| 8 | 6935 | Ramona Neubert | Mosku | 1983-6-18 eta 19 |
| 9 | 6889 | Eunice Barber | Arles | 2005-6-4 eta 5 |
| 10 | 6859 | Natalia Xubenkova | Kiev | 1984-6-20 eta 21 |

## Erreferentziak

* ↑ Harluxet Hiztegi Entziklopedikoa. Heptatloi. .

## Kanpo estekak

* Datuak: Q243264
* Multimedia: Heptathlon / Q243264
# Hequ poni

Hequ ponia, (txineraz: 河曲马}} , pinyinez: Héqū mǎ), garai batean Nanfanhe deitua, Txinako, Tibeteko zein Mongoliako bertako zaldi arraza bat da. Bere tamaina zein ezaugarriengatik ponien sailkapen taldean sartzen da.
Arraza honen aldaera bat Mongolian aurkitu daiteke ere.
Qinghai, Sichuan eta Gansu probintzietan zabalduta dago, Ibai Horiaren arroan barrena.

## Etimologia

Arraza aspaldi Nanfanhe zaldia deitzen zen eta 1954. urtetik aurrera Hequ ponia deitzen hasi ziren.

## Kanpo estekak

(Ingelesez) arrazari buruzko artikulua "The equinest" entziklopedian
* Datuak: Q10522273
* Multimedia: Hequ horse / Q10522273
# Heptosa

Heptosak zazpi karbono atomo dituzten monosakaridoak dira. Beren formula enpirikoa ${\ce {C7H14O7}}$ da.
Heptosa oso gutxi agertzen dira naturan. Ohikoenak hoanko hauek dira:
* Sedoheptulosa (zetosa)
* Manoheptulosa (zetosa)
* L-glicero-D-mano-heptosa (aldosa)

## Kanpo estekak

* Datuak: Q424182
* Multimedia: Heptoses / Q424182
Karbono hidratoak :
MonosakaridoakDiosakAldosak: GlikolaldehidoaTriosakAldosak: Glizeraldehidoa Zetosak: DihidroxiazetonaTetrosakAldosak: Eritrosa • Treosa Zetosak: EritrulosaPentosakAldosak: Arabinosa • Erribosa • Lixosa • Xilosa Zetosak: Erribulosa • XilulosaHexosakAldosak: Alosa • Altrosa • Galaktosa • Glukosa • Gulosa • Idosa • Manosa • Talosa Zetosak: Fruktosa • Psikosa • Sorbosa • TagatosaHeptosakZetosak: Manoheptulosa • SedoheptulosaDeribatuakDesoxiazukreakDesoxirribosa • RamnosaAminoazukreakGalaktosamina • Glukosamina • N-Azetilgalaktosamina • N-AzetilglukosaminaAzukre azidoakAzido galakturonikoa • Azido glukonikoa • Azido glukuronikoaAzukre alkoholikoakArabitola • Glizerola • Inositola • Manitola • SorbitolaOligosakaridoakDisakaridoakIsomaltosa • Kitobiosa • Laktosa • Laktulosa • Maltosa • Sakarosa • Trehalosa • Turanosa • ZelobiosaTrisakaridoakErrafinosa • Maltotriosa • MelezitosaGainerakoakDestrina (+ Maltodestrina+ Ziklodestrina) • Estakiosa • FruktooligosakaridoakPolisakaridoakHomopolisakaridoakAlmidoia (Amilosa + Amilopektina) • Glukogenoa • Kitina • Kitosanoa • Zelulosa • InulinaHeteropolisakaridoakAgar-agarra • Azido hialuronikoa • Glikosaminglukanoa • Hemizelulosa • Heparina • Kondroitina • Pektina Glukolipidoak • Lipopolisakaridoak • Glikoproteinak • Peptidoglikanoak :
# Herabetasun

Herabetasuna edo ahalketasuna harreman pertsonalei eragiten dien aldartea da. Eguneroko bizitzan esperimentatzen dutenen gizarte-garapena mugatzen duen jokabide-jarraibidetzat hartzen da. Ez da gaixotasun bat, baina kontrolatu edo moderatu ezean, patologikoa ere izan daiteke. Halakoetan fobia sozial deritzogu.

## Erreferentziak

* ↑ Euskalterm: [Hiztegi Terminologikoa] [2008]

## Kanpo estekak

* Datuak: Q913668
* Multimedia: Shyness / Q913668
# Heptasartorita

Heptasartorita]] =

## Ezaugarriak

Heptasartorita elementu kimiko mineralaren formula kimikoa hau da: ${\ce {Tl7Pb22As55S108}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Heptasartorite: Mineral information, data and localities.» www.mindat.org (Noiz kontsultatua: 12-05-2019).